आईसीसी ने शनिवार को लंदन में हुए अपने वार्षिक सम्मेलन के बाद ये घोषणा की.साल 2015 से 2023 के बीच होने वाली कई अहम प्रतियोगिताओं की मेजबानी के लिए भारत को चुना गया है.साल 2016 में होने वाली विश्व ट्वेंटी-ट्वेंटी प्रतियोगिता के अलावा साल 2021 में होने वाली दूसरी टेस्ट क्रिकेट विश्व प्रतियोगिता और साल 2023 में होने वाली 50-ओवर विश्व कप प्रतियोगिता की मेजबानी भारत करेगा.आईसीसी के मुख्य कार्यकारी डेविड रिचर्डसन ने एक विज्ञप्ति में कहा, “हम वर्ष 2023 तक होने वाली रोचक प्रतियोगिताओं के कार्यक्रम की घोषणा करते हुए काफ़ी खुशी महसूस कर रहे हैं.”दक्षिण अफ़्रीका के विकेट कीपर रह चुके डेविड रिचर्डसन ने आगे कहा, “इंग्लैंड और वेल्स में हाल ही में हुए चैंपियंस ट्रॉफ़ी की सभी लोगों ने तारीफ़ की, लेकिन हर चार साल में क्रिकेट के सभी स्वरूपों की विश्व प्रतियोगिता की नीति काफ़ी अच्छी है. लिहाज़ा आईसीसी बोर्ड, चैंपियंस ट्रॉफ़ी प्रतियोगिता के बदले विश्व टेस्ट क्रिकेट प्रतियोगिता खेले जाने पर सहमत हो गई है.”उन्होंने आगे कहा, “अब जब विश्व टेस्ट क्रिकेट प्रतियोगिता तय हो गया है, हम खेल के खेल की रूपरेखा और क्वालिफिकेशन पर काम करेंगे और आईसीसी बोर्ड के पास स्वीकृति के लिए भेजेंगे.”आईसीसी ने इंग्लैंड में इसी साल चैंपियंस ट्रॉफी की जगह टेस्ट विश्व प्रतियोगिता आयोजित कराने की योजना बनाई थी, लेकिन व्यापारिक बंधनों के कारण एक दिवसीय क्रिकेट प्रतियोगिता खेली गई. जो कि आखिरी चैंपियंस ट्रॉफ़ी साबित हुई.आईसीसी ने अफ़ग़ानिस्तान को अपना 37वां सदस्य देश बनाया है, जिसका रैंक पहले दस टेस्ट क्रिकेट खेलने वाले देशों के बाद आता है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)